Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Amalango 6:1-25
6 “Nomba aya e mafunde ne fipope no bupingushi ifyo Yehova Lesa wenu atile nkamusambilishe,+ pa kuti mukalefikonka mu calo ico muleyabukilako ukuti cikabe icalo cenu;2 pa kuti muletiina+ Yehova Lesa wenu pa kulakonka ifipope fyakwe fyonse na mafunde yakwe ayo ndemweba, imwe na bana benu na beshikulu benu,+ inshiku shonse isha mweo wenu, pa kuti inshiku sha mweo wenu shifule.+3 E ico umfweni mwe bana ba kwa Israele, kabili mubike amano ku kuficita,+ pa kuti ifintu fimuwamine+ kabili pa kuti mufule nga nshi, nga mulya mwine Yehova Lesa wa fikolwe fyenu amulaile,+ ukukuma ku calo umwaba umukaka no buci.4 “Umfweni mwe bana ba kwa Israele: Yehova Lesa wesu ni Yehova umo.+5 Kabili muletemwa Yehova Lesa wenu no mutima+ wenu onse no mweo+ wenu onse na maka yenu yonse.+6 Kabili amashiwi ayo ndemweba lelo yabe mu mitima yenu;+7 kabili muleyasambilisha ku bana+ benu no kuyalandapo ilyo mwikele mu mayanda yenu na lintu mule-enda mu musebo na pa kulaala+ na pa kubuuka.8 Kabili yaleba nge cishibilo icakakilwa pa kuboko,+ kabili yaleba nge ca kukaka pa mpumi;+9 kabili mukayalembe pa nceshi sha pa miinshi isha mayanda yenu na pa mpongolo sha mu musumba wenu.+10 “Kabili ilyo Yehova Lesa wenu akamwingisha mu calo ico alapile ku fikolwe fyenu, kuli Abrahamu, Isaki na Yakobo ukuti akamupeela,+ imisumba iikalamba kabili iimoneka bwino iyo mushakuulile,+11 na mayanda ayaisulamo ifisuma ayo mushaiswishemo, ne fya kusungilamo amenshi ifyafukulwa ifyo mushafukwile, imyangashi ne miolife iyo mushalimbile, na imwe mwalya no kwikuta,+12 mukacenjele epali mwalaba+ Yehova, uwamufumishe mu calo ca Egupti, mu ng’anda ya busha.13 Yehova Lesa wenu e o muletiina,+ kabili e o mulebombela,+ kabili mulelapila mwi shina lyakwe.+14 Mwilakonka balesa bambi, balesa bonse aba bantu bamushinguluka,+15 (pantu Yehova Lesa wenu uuli mu kati kenu ni Lesa uufwaya ukupepwa fye eka,)+ epali Yehova Lesa wenu akalipa pali imwe+ kabili amulofya pano calo.+16 “Mwilaesha Yehova Lesa wenu,+ nga filya mwamweseshe pa Masa.+17 Mulesunga amafunde ya kwa Yehova Lesa+ wenu ne fya kushimika+ fyakwe ne fipope+ fyakwe ifyo amwebele.+18 Kabili mulecita icalungama kabili icisuma mu menso ya kwa Yehova, pa kuti ifintu filemuwamina+ no kuti mwingile no kukwata icalo cisuma ico Yehova alapile ku fikolwe fyenu,+19 pa kutamfya abalwani benu bonse ku cinso cenu, nga mulya mwine Yehova alaile.+20 “Nga ca kuti umwana obe akwipusha ku ntanshi+ ati, ‘Bushe amafunde ne fipope no bupingushi ifyo Yehova Lesa wesu amupeele, fya nshi?’21 e lyo ukasuke umwana obe ati, ‘Twali abasha kuli Farao mu Egupti, lelo Yehova atufumishe mu Egupti ku kuboko ukwakosa.+22 Yehova alecita ifishibilo ne fipesha amano,+ ifikalamba kabili ifya kuleta ubonaushi, pali Egupti, pali Farao na pa ba mu ng’anda yakwe yonse kabili twali-imwenene ifi fintu.+23 Kabili atufumishe mulya ukuti atulete kuno ku kutupeela icalo ico alapile kuli bashifwe.+24 E fyo Yehova atwebele ukulaumfwila aya mafunde+ yonse, ku kutiina Yehova Lesa wesu ukuti tulemwenamo+ lyonse, ukuti tube aba mweo ifyo tuli ubwa lelo.+25 Kabili tukaba abalungami,+ nga twabika amano ku kucita amafunde yonse aya ku cinso ca kwa Yehova Lesa wesu, nga filya atwebele.’+
bem_Latn bem_Latn bem_Latn bem_Latn